15/04/2015 | Administración LocalMunicipal
Arteixo
Persoal
Convocatoria e bases reguladoras para cobertura en propiedade dunha praza do posto de persoal funcionario de carreira de Arquitecto técnico/Técnico urbanista, polo procedemento de concurso-oposición libre

ANUNCIO: CONVOCATORIA E BASES REGULADORAS DO PROCESO SELECTIVO, POR PROCEDEMENTO DE CONCURSO-OPOSICIÓN LIBRE, PARA COBERTURA COMO FUNCIONARIO DE CARREIRA DO POSTO DE ARQUITECTO TÉCNICO-TÉCNICO URBANISTA, PERSOAL FUNCIONARIO DE CARREIRA, ESCALA ADMINISTRACIÓN ESPECIAL, SUBESCALA TÉCNICA, GRUPO A2, aprobadas en Xunta de Goberno de data 1 de abril de 2015 É obxecto das presentes Bases a aprobación da Convocatoria e regulación das Bases reguladoras do proceso selectivo para a cobertura como funcionario de carreira dunha praza do posto de Arquitecto técnico-Técnico urbanista, Administración especial, subescala técnica, dotada coas retribucións correspondentes ao grupo A2, nivel/complemento destino 22 (art.76 e concordantes da lei 7/2007), a través de procedemento de concurso-oposición libre. As funcións do posto convocado son as propias establecidas no Catálogo de postos en vixencia. Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubiliación forzosa (modificación introducida polo art.56.1. c) da lei 7/2007. c. Estar en posesión do título de Diplomado en Arquitectura técnica, enxeñeiro/a de edificación ou titulación equivalente (segundo Catálogo de postos de traballo en vixencia). d. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando si precisan adaptacións para realización das probas e espeficiando tales adaptacións. e. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases). a. As instancias solicitando tomar parte no proceso selectivo dirixiranse ao Sr. Alcalde-Presidente do Concello, presentándose preferentemente no REXISTRO XERAL do mesmo ou en calquera das formas previstas no artigo 38.4 da Lei 30/92 de 26 de novembro, do Réxime Xurídico das Administracións Públicas e do Procedemento Administrativo Común no prazo de 20 días naturais, contados a partir do seguinte ao da publicación de anuncio de convocatoria no BOE toda vez se teñan ublicadas as bases no taboleiro de edictos da Corporación e no BOP de A Coruña e anuncio de convocatoria no DOGA. b. A instancia irá inexcusáblemente acompañada da seguinte DOCUMENTACIÓN: - Fotocopia cotexada do DNI (no seu defecto, resgardo do DNI, pasaporte ou carné de conducir). - Fotocopia cotexada da titulación requerida para o acceso ao posto - Curricula vitae segundo esquema do Baremo de méritos establecido nas presentes Bases: Relacións dos méritos ( académicos e profesionais) ordeados e calificados polo/a aspirante segundo Baremo contido nestas Bases acreditados coa fotocopia de tódolos méritos académicos e profesionais alegados. Os méritos profesionais deberán acreditarse con copia cotexada dos contratos de traballo MAILO Informe de Vida laboral ou no caso de Administracións públicas Certificado expedido polo Fedatario público da Admón maila copia do contrato e/ou nomeamento. - Declaración xurada específica dos requisitos contemplados na Base 2º d) e ) ou, no seu caso, declaración contida no Modelo de Instancia adxunto as presentes Bases. - Carta de pagamento de ter aboado os dereitos de exame nos servizos económicos municipais (Tesourería) ou certificado do Servizo público de emprego (INEM) polo que se acredite a exención do pagamento de tasas por situación de desempregado de longa duración (de conformidade ao establecido na ordenanza fiscal nº 11). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das tasas de dereito de exame, aqueles aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. c. Os dereitos de exame establécense en 30´20 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluidos na Listaxe definitiva. d. Expirado o prazo de presentación de instancias a Alcaldía-Presidencia dictará Resolución, polo que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación, sendo publicada no taboleiro de edictos e no BOP de A Coruña. No caso de non existires aspirantes excluidos, poderase elevar a definitiva a listaxe provisional na mesma resolución, procedéndose á súa publicación no taboleiro de edictos e no BOP xunto coa designación do tribunal nomeamdo e a data do inicio do proceso selectivo.4.1.- Publicarase no taboleiro de Edictos da Casa do Concello e no BOP de A Coruña, a relación definitiva de aspirantes admitidos e excluídos, a composición nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da muller. Asemade, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello (e sempre que sexa posibel, con carácter non preceptivo e complementario na web. municipal). 4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc serán publicadas na web municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posible, as calificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na web municipal non terán validez a efectos de cómputo de prazos e, asemade, a información de carácter persoal contida nas mesmas será posibel baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo Dpto. de RR. HH (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.5.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 15 de xaneiro de 2013, da Consellería de Facenda (DOGA nº 15 do 22-01-2013) isto é, comezarase por aqueles aspirantes que o primeiro apelido comece pola letra “X”. No suposto de que non exista aspirante algún co primeiro apelido que comece pola letra “X” pasarase á letra “Y ” e así sucesivamente.4.6.- O Tribunal poderá requirir aos aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándollo no mesmo día á autoridade que convocou o proceso selectivo. O Proceso selectivo consistirá nun CONCURSO-OPOSICIÓN LIBRE, conformada polas seguintes fases e correspondentes exercicios.1ª Fase: CONCURSO DE MÉRITOS Carácter previo e non eliminatorio (suporá o 25% da puntuación total do proceso selectivo, de xeito que a puntuación máxima que é posible acadar é de 25 puntos sobre un total de 100 puntos). O concurso de méritos será realizado en base ao seguinte Baremo de méritos: FORMACIÓN ACADÉMICA (ate un máximo de 10 puntos) Unicamente serán valorados aqueles méritos formativos realizados por centros homologados, colexios profesionais, sindicatos, Administracións públicas e similares acreditados oficialmente. No suposto de non figurar o número de horas lectivas (ou conversión de equivalencia, ex: créditos), será considerada a puntuación menor. No caso de cursos de informática usuario, non serán tidos en conta os cursos con máis de 10 anos de antigüidade. A valoración dos distintos cursos é excluinte, de xeito que non poderá valorarse dúas veces un único curso/título) - Cursos de postgrao, Masters, Experto universitario ou asimilables relacionados co temario especifico desta convocatoria (igual ou superior a 150 horas lectivas): 2 puntos por cada 150 horas ou fracción ate un máximo de 4 puntos - Por formación relacionada directamente coas funcións e competencias profesionais propias do posto convocado (urbanismo): 0,60 puntos por cada 30 horas acumuladas ate un máximo de 6 puntos - Por formación relacionada coa Administración pública (non urbanismo): 0´30 puntos por cada 20 horas acumuladas ate un máximo de 2 puntos - Por cursos/ formación de Informática: 0´20 puntos por cada 20 horas acumuladas ate un máximo de 2 puntos EXPERIENCIA PROFESIONAL (ate un máximo de 15 puntos) - Por experiencia profesional en postos de igual natureza e similares funcións que o convocado (relacionadas co urbanismo), en calquera Admón. Pública: 2 puntos por cada 6 meses acumulados ate un máximo de 15 puntos 2ª Fase: OPOSICIÓN De carácter eliminatorio e que suporá o 75 % da puntuación total do proceso selectivo, de xeito que a puntuación máxima da suma dos tres primeiros exercicios é de 75 puntos sobre un total de 100 puntos. A fase de oposición consistirá na realización e superación dos catro seguintes exercicios: a. PRIMEIRO EXERCICIO.- Suposto Teórico: carácter eliminatorio. Será cualificado de 0 a 30 puntos, sendo necesario acadar 15 puntos para supera-lo. Consistirá na exposición escrita, nun tempo máximo de dúas horas, de varias preguntas curtas determinadas polo Tribunal e relacionadas co temario anexo á convocatoria ( Temario xeral e temario específico). Os/as aspirantes non poderán ir asistios de ningún tipo de documentación, tan só lapis, goma e bolígrafo, sendo obrigatorio presentar o exercicio escrito a bolígrafo de tinta azul. b. SEGUNDO EXERCICIO.- Suposto práctico: carácter eliminatorio. Estará conformado por 6 exercicios que se cualificarán con 5 puntos cada un máximo ate acadar os 30 puntos máximos do exercicio, sendo necesario acadar 15 puntos para supera-lo. Consistirá na realización dunha proba de capacitación relacionada coas funcións e nivel de dificultade propias do posto convocado, na que os aspirantes desenvolverán por escrito os 6 supostos plantexados polo Tribunal e relacionado/s co temario Anexo á convocatoria. A duración do exercicio non superará as catro horas, permitíndose a utilización de apoio bibliográfico e/ou documental (non se admitiran subliñados nin anotacións o que suporía a eliminación directa do aspirante/s), sempre previa aprobación dos membros do tribunal. Finalizado o tempo concedido, ou noutra data sinalada o efecto, o Tribunal poderá solicitar a lectura do exercicio aos aspirantes, que deberán cinguirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio desenvolto. c. TERCEIRO EXERCICIO.- Exame teórico: carácter non eliminatorio. Será cualificado de 0 a 15 puntos (2´5 puntos máximo cada tema), consistirá na exposición escrita de 6 Temas relacionados co temario anexo ( temario xeral e específico), nun tempo máximo de tres horas, elixidos ao azar do seguinte xeito (terase en conta a labor de síntese e de claridade para a adecuación da resposta de cada exercicio ao tema elixido): a) Parte común: 2 temas de 6 posibles b) Parte específica: 4 temas de 12 posibles Finalizado o tempo concedido, ou noutra data sinalada o efecto, o Tribunal poderá solicitar a lectura do exercicio aos aspirantes, que deberán cinguirse á exposición escrita realizada, quedando o Tribunal capacitado para realizar canta pregunta considere oportuna en relación a exposición realizada. d. CUARTO EXERCICIO.- Exame língua galega: obrigatorio e eliminatorio, salvo acreditación da correspondente convalidación e será cualificado como Apto /Non apto. De acordo co art.6.3º da lei de Normalización lingüística quedarán exentos de mesma os aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia ( Lei 2/2009 de 23 de xuño que modifica a Lei da Función pública de Galicia) debendo acreditarse a superación do Curso de perfeccionamento en lingua galega, CELGA IV ou nivel equivalente. No suposto de non estar exentos deste exercicio, os aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en lingua castelá, á lingua galega. Non se permitirá preparación previa nin apoio documental ou bibliográfico, a duración máxima deste exercicio será de 30 minutos. Este último exercicio exercicio de caracter eliminatorio non formará parte da puntuación final do proceso, sendo cualificado como apto ou non apto. O prazo máximo entre un exercicio e o seguinte da fase de oposición será de 20 días hábiles, e o mínimo será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. a. O Tribunal nomearase de conformidade co artigo 55.1. c) e d) e art.60 da lei 7/2007 do Novo Estatuto do empregado público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: A * Presidente e secretario/a, actuando éste último con voz e voto: Un funcionario/a de carreira da Admón., titular e suplente, todos eles en desempeño de postos de igual ou superior grupo/ subgrupo de pertenza que o convocado B * Vogais: O tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade), designándose a este efecto vogais titulares e suplentes, preferentemente do seguinte xeito - Tres técnicos (titualres e suplentes), grupo A1- A2, preferentemente Técnicos de Administración especial ou, xeral no seu caso, da área de urbanismo/Obras ou asimilados da Administración pública (3 titulares e 3 suplentes) b. Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. d. Os vocais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia.7.1.- A cualificación de cada exercicio publicarase no taboleiro de Edictos do Concello, constando unicamente a calificación numérica dos aspirantes que superen o exercicio correspondente, así como o chamamento para realización do seguinte exercicio. Comprementariamente será publicada na web municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta de nomeamento que corresponderá ao aspirante que acade a maior puntuación no proceso selectivo.7.3 – O Tribunal, de xeito conxunto á proposta de nomeamento a favor do/a aspirante que acade a maior puntuación do proceso selectivo, elaborará unha listaxe de reservas cos restantes aspirantes segundo orde de prelación das cualificacións, coa finalidade de cubrir futuras substitucións, rexeitamentos, baixas e outras vacantes temporais de natureza similar e/ou de postos asimilados ao convocado.7.4.- O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario interino. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. OITAVA: NORMA FINAL Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello. TEMARIO XERAL 1. Constitución española. Título IV: Do Goberno e da Administración; Título VIII: Da Organización Territorial do Estado.2. Estatuto de Galicia. Titulo II. Capítulo I: Das Competencias en xeral.3. Lei 30/92 do RXAP-PAC. Titulo Preliminar: Do ámbito de aplicación e principios xerais; Titulo I: Das Administracións Públicas e as súas relacións; Titulo III: Dos Interesados e Título IV. Capítulo II: Termos e prazos.4. Lei 30/92 do RXAP-PAC. Título IV. Capitulo I: Normas Xerais; Título V. Capítulo I: Disposicións administrativas; Título V. Capítulo IV: Nulidad y anulabilidad 5. Lei 30/92 do RXAP-PAC. Título VI. Capitulo I: Iniciación del procedemento e Capítulo II: Ordenación do procedemento; Título VI. Capítulo III: Instrución do procedemento; Título VI. Capítulo IV: Finalización do procedemento.6. Lei 30/92 do RXAP-PAC. Título VII. Capítulo I: Revisión de oficio; Título VII. Capítulo II: Recursos administrativos; Título X: Da responsabilidade das Administracións Públicas e das súas autoridades e demais persoal o seu servizo 7. Lei 53/1984, de Incompatibilidades do persoal o servizo das Administracións Públicas. Principios Xerais e Ámbito de Aplicación 8. Lei 7/1985. Reguladora das Bases do Réxime Local. Título I: Disposición Xerais; Título II. Capitulo II: Organización; Título II. Capitulo III. Competencias do municipio.9. Lei 7/1985. Reguladora das Bases do Réxime Local. Lei 7/1985. Reguladora das Bases do Réxime Local. Título V. Capitulo I Réxime de Funcionamento; Título VI. Bens, Actividades e Servizos, e Contratación.10. Lei 7/2007. Estatuto Básico do Empregado Público. Título I: Obxecto e Ámbito de Aplicación; Título II: Clases de persoal o servizo das Administracións públicas; Titulo III. Dereitos dos empregados públicos.11. Lei 7/2007. Estatuto Básico do Empregado Público. Titulo III: Deberes e Código de conduta dos empregados públicos; Titulo VI: Situación Administrativas 12. Decreto lexislativo 1/2008 polo que se aproba o texto refundido da Lei da función pública 13. Decreto 1372/1986. Regulamento de Bens das Entidades Locais. Concepto e clasificación dos Bens. Patrimonio das Entidades locais. Conservación e Tutela dos Bens.14. Lei de 16 de decembro de 1954, de Expropiación Forzosa. Principios Xerais 15. Real decreto lexislativo 3/2011 polo que se aproba o texto refundido da Lei de contratos do sector público (Lei 30/2007, do 30 de outubro): Titulo Preliminar. Disposicións Xerais.16. Real decreto lexislativo 3/2011 polo que se aproba o texto refundido da Lei de contratos do sector público (Lei 30/2007, do 30 de outubro): Procedemento de adxudicación, Principios da contratación administrativa e Clases de contratos.17. Lei orgánica 15/1999 de protección de datos de carácter persoal: títulos I, II 18. Lei orgánica 15/1999 de protección de datos de carácter persoal: título III. TEMARIO ESPECÍFICO 1. Real Decreto Lexislativo 2/2008. Lei so solo estatal. Disposicións Xerais; Condición Básicas de igualdade nos dereitos e deberes constitucionais dos cidadáns; Bases do Réxime do Solo; Valoracións; Expropiación forzosa e Responsabilidade patrimonial.2. Lei 9/2002 de ordenación urbanística e PMR de Galicia. Título Preliminar: Principios xerais; Título I. Capítulo I: Disposicións Xerais; Titulo I. Capítulo II: Clasificación do solo; Titulo I. Capítulo III: Solo urbano.3. Lei 9/2002 de ordenación urbanística e PMR de Galicia. Título I. Capítulo III: Solo urbanizable. Núcleos rurais. Solo rústico (réxime e condicións de uso e procedemento para o outorgamento de autorizacións e condicións de edificación). 4. Lei 9/2002 de ordenación urbanística e PMR de Galicia. Título II. Capítulo I: Clases de instrumentos de ordenación. Disposicións xerais. Normas subsidiarias e complementarias de planeamento e Plan Xeral de Ordenación Municipal; Planeamento de desenrolo.5. Lei 9/2002 de ordenación urbanística e PMR de Galicia. Título II. Capítulo III: Efectos da aprobación dos plans; Título III: normas de aplicación directa.6. Lei 9/2002 de ordenación urbanística e PMR de Galicia. Título IV: Execución dos plans de ordenación. Sistemas de actuación. Obtención de terreos de sistemas xerais e dotacións públicas.7. Lei 9/2002 de ordenación urbanística e PMR de Galicia. Título VI: Intervención na edificación e uso do solo e disciplina urbanística. Licenzas. Deber de conservación e ruina. Fomento da conservación e rehabilitación das edificacións tradicionais. Parcelacións.8. Lei 9/2002 de ordenación urbanística e PMR de Galicia. Título VI: Intervención na edificación e uso do solo e disciplina urbanística. Inspección urbanística e protección da legalidade urbanística. Infraccións e sancións.9. Lei 9/2002 de ordenación urbanística e PMR de Galicia. Disposición Transitoria I.10. Lei 6/2007 de medidas urxentes en materia de ordenación do territorio e protección do litoral de Galicia 11. Decreto 28/1999. Regulamento de Disciplina Urbanística. Natureza, obxecto e finalidade. Disposicións Xerais. Licenzas urbanísticas e actos promovidos pola Administración Pública. Suspensión e revisión de licenzas e orden de execución.12. Lei 22/1988 de Costas modificada pola Lei 2/2013. Título I: Bens de dominio público marítimo-terrestre: clasificación e definicións e deslindes; Título II: Limitacións da propiedade sobre os terreos contiguos á ribeira do mar por razóns de protección do dominio público marítimo- terrestre.13. Lei 22/1988 de Costas modificada pola Lei 2/2013. Disposición Transitoria Terceira; Disposición Transitoria Cuarta.14. Decreto 158/2005 de competencias autonómicas na ZSP do DPM-T.15. Lei 10/1995 de Ordenación do Territorio de Galicia. Disposicións Xerais. Directrices de ordenación do territorio. Plans territoriais integrados e programas coordinados de actuación.16. Lei 10/1995 de Ordenación do Territorio de Galicia. Plans e proxectos sectoriais. Plans de ordenación do medio físico.17. Decreto 19/2011: Directrices de ordenación do territorio. Obxecto e sistemas de asentamento. Desarrollo e ordenación dos asentamentos das áreas empresariais e actividade produtivas. Patrimonio natural, cultural e paisaxe.18. Decreto 20/2011 do Plan de Ordenación do Litoral de Galicia. Título Preliminar. Disposicións Xerais; Título I. Modelo territorial; Título IV. Regulación de usos con carácter xeral.19. Decreto 20/2011 do Plan de Ordenación do Litoral de Galicia. Título IV. Regulación de usos específica para cada elemento; Título V. Normas complementarias. A paisaxe; Título VI. Relación co Planeamento Municipal vixente.20. Circular informativa 2/2003 sobre o réxime de autorizacións en solo rústico.21. Instrución 1/2011 para aplicación da Lei 2/2010 de Modificación da Lei 9/2002 e Instrución 3/2011 para aplicación de Disposición Transitoria Décimo Terceira.22. Instrución 4/2011 sobre a metodoloxía do cálculo do grao de consolidación edificatoria na delimitación do solo de núcleo rural.23. Lei 8/1997 accesibilidade e supresión de barreiras na A. C. de Galicia. Título I. Disposicións Preliminares.24. Decreto 35/2000 de accesibilidade e supresión de barreiras. Disposicións preliminares. Disposicións sobre barreiras arquitectónicas urbanísticas. Disposicións sobre barreiras arquitectónicas na edificación.25. Lei 8/1995 de Patrimonio Cultural da C. A. de Galicia. Título Preliminar. Disposicións Xerais; Título II. Capítulo II. Réxime de aplicacións aos bens inmobles. Título III. Patrimonio Arqueolóxico.26. Real Decreto Lexislativo 1/2011. Texto refundido da Lei de Augas. Título I. Do dominio público do Estado. Título V. Capítulo I: Normas xerais.27. Lei 9/2010 de Augas de Galicia. Título I. Disposicións de carácter xeral.28. Lei 8/2013 de estradas de Galicia. Título I. Disposicións Xerais; Título IV. Protección do dominio público viario. Delimitación de zonas e usos autorizables; Título IV. Protección do dominio público viario. Autorizacións e medidas de protección da legalidade viaria.29. Lei 9/2013 de emprendemento e da competividade económica de Galicia. Título III. Regulación integrada do exercicio de actividades. Supresión da licenza municipal de actividade e réxime de comunicación previa; Avaliación ambiental de actividades; Espectáculos públicos e actividades recreativas.30. Decreto 292/2004. Catálogo de espectáculos públicos e actividades recreativas da C. A. de Galicia. Disposicións de carácter xeral e réxime dos espectáculos; Réxime dos espectáculos e actividades do catálogo e das autorizacións.31. Decreto 29/2010. Normas de habitabilidade de vivendas de Galicia. Disposicións Xerais e coordinación co Planeamento. Normas de habitabilidade para vivendas. Trámite de excepción e plans especiais de protección.32. Lei 8/2012 de vivienda de Galicia. Disposición Xerais. Do uso, mantemento e conservación das viviendas. Licencia de primera ocupación y declaración de obra nueva.33. Decreto 486/1997. Disposicións mínimas de seguridade e saúde nos espazos de traballo. ANEXO I, II, III, IV e V 34. Decreto 1942/1993 polo que se aproba o Regulamento de instalacións de protección contra-incendios. Características e instalación dos aparatos, equipos e sistemas de protección contra incendios.35. Real Decreto 2267/2004 polo que se aproba o Regulamento de seguridade contra incendios en establecementos industriais. Caracterización dos establecementos industriais en relación coa seguridade contra incendios. Requisitos constructivos dos establecementos industriais segúndo a sua configuración, ubicación e nivel de risco intrínseco. Requisitos das instalacions de protección contra incendios dos establecimientos industriales.36. Lei 38/1999 de Ordenación da Edificación. Disposicions xerais. Exixencias técnicas e administrativas da edificación. Axentes da edificación 37. Real Decreto 314/2006. CTE. Parte I. Disposicións xerais e condicións técnicas e administrativas. Esixencias básicas. Contido do proxecto.38. Real Decreto 314/2006. CTE. Parte II. Documento básico HS (salubridade). Documento básico SI (seguridade no caso de incendio). Documento básico SUA (seguridade de utilización). Documento básico SUA (accesibilidade). 39. NN. SS. P. M. de Arteixo. Normas Urbanísticas I. Natureza e parámetros das ordenanzas xerais. Definicións, Parámetros e Normativa de regulamento.(de 2.1 a 2.18) 40. NN. SS. P. M. de Arteixo. Normas Urbanísticas I. Natureza e parámetros das ordenanzas xerais. Definicións, Parámetros e Normativa de regulamento.(de 2.19 a 2.33) 41. NN. SS. P. M. de Arteixo. Normas Urbanísticas I. Natureza e parámetros das ordenanzas xerais. Definicións, Parámetros e Normativa de regulamento.(de 2.34 a 2.57) 42. NN. SS. P. M. de Arteixo. Normas Urbanísticas II. Titulo I: Limiar.43. NN. SS. P. M. de Arteixo. Normas Urbanísticas II. Titulo III: Instrumentos de Execución.44. NN. SS. P. M. de Arteixo. Normas Urbanísticas II. Titulo IV: Clasificación e Réxime xurídico do solo.45. NN. SS. P. M. de Arteixo. Normas Urbanísticas II. Titulo V: Ordenación de Sistemas.46. NN. SS. P. M. de Arteixo. Ordenanzas do Solo Urbano. Ordenanzas do Solo Non Urbanizable.47. NN. SS. P. M. de Arteixo. Disposición Transitoria Primeira. Polígono de Sabón 48. Ordenanza municipal nº 36 regulamentadora do procedemento de intervención e control na execución de obras ou execución de actividades ou servizos: Disposicións Xerais. Edificacións, construcións e instalación Arteixo, 6 de abril de 2015 O ALCALDE-PRESIDENTE Por delegación, Decreto nº 989/2011 Asdo.: José María Sánchez Novo Concelleiro de Persoal e Réxime Interior D/Dona. con DNI núm.:. con enderezo. C. P. Localidade. e teléfono de contacto. e-mail. EXPÓN: Que tendo coñecemento da Convocatoria do proceso selectivo de FUNCIONARIO/A DE CARREIRA: * ARQUITECTO/A TÉCNICO (Aparellador/a) / TÉCNICO URBANISTA (ADSCRITO á URBANISMO e MEDIOAMBIENTE) e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª (Base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme). Aportase a tal efecto a seguinte documentación: (marcar cunha X )  DNI copia cotexada  Titulación de acceso ( orixinal ou copia cotexada)  Curricula vitae segundo Baremo da fase de Concurso dos Méritos académicos e profesionais ( fotocopia cotexada: os méritos profesionais deberán acreditarse con copia cotexada de contratos/nomeamentos mailo certificado de vida laboral ou certificado de fedatario público no caso de prestación de servizos na Admón pública)  Taxas dereito exame ( ou certificación de desemprego ou minusvalía) SOLICITA: Sexa admitida esta Instancia para participar no proceso selectivo referido. Data, DNI e Sinatura do/a aspirante: AO SR. ALCALDE – PRESIDENTE DO CONCELLO DE ARTEIXO